ai4bharat/Pralekha huggingface dataset:
وزارت خزانہ
چوتھی جی20 عالمی شراکت برائے مالیاتی شمولیت کی میٹنگ ممبئی میں اختتام پذیر ہوئی
تین سالہ ایف آئی اے پی 2020 کے اختتام میں تعاون پیش کرنے کے لیے مکمل بحث و مباحثہ
جی پی ایف آئی ممبران نئے جی20 مالیاتی شمولیت ایکشن پلان کے تحت عالمی مالیاتی شمولیت کے وژن کی جانب کام جاری رکھنے پر متفق ہیں
چوتھی جی20 عالمی شراکت برائے مالیاتی شمولیت  میٹنگ جو 14-16 ستمبر 2023 کو ممبئی میں منعقد ہوئی تھی آج اختتام پذیر ہو گئی۔ تین روزہ اجلاس نے جی 20 جی پی ایف آئی کے مندوبین کو ایم ایس ایم ایز کی ترقی کو متحرک کرنے، ڈیجیٹل مالیاتی خواندگی کے ذریعہ صارفین کو با اختیار بنانے اور صارفین کے تحفظ کے ساتھ ساتھ جی پی ایف آئی کے کلیدی ترجیحی شعبوں، یعنی ڈیجیٹل مالیاتی شمولیت اور ایس ایم ای فنانس پر دلچسپ بحث و مباحثہ میں مصروف ہونے کا مشاہدہ کیا ۔
میٹنگ کے پہلے دن، ایک سمپوزیم کا انعقاد کیا گیا جس میں بین الاقوامی ماہرین شامل تھے جنہوں نے میں دو اہم موضوعات "ڈیجیٹل پبلک انفراسٹرکچر کے ذریعے اعلیٰ اقتصادی ترقی کے لیے ایم ایس ایم ایز کو توانائی بخشنا" اور "کریڈٹ گارنٹیز اور ایس ایم ای ایکو سسٹم" پر اظہار خیال کیا ۔ سمپوزیم سے جناب اجے سیٹھ، سکریٹری ، وزارت خزانہ ؛ جناب ٹی ربی سنکر، ڈپٹی گورنر ؛ جناب محمد گولڈ، نائب صدر  اور ڈاکٹر ارجن کمار کارکی، گلوبل کوآرڈینیٹر-ایل ڈی سی واچ اور امریکہ میں نیپال کے سابق سفیر نے خطاب کیا۔
سکریٹری  نے اس بات پر روشنی ڈالی کہ نئی دہلی قائدین کے اعلامیہ کے ذریعے، جی20 رہنماؤں نے "مضبوط، پائیدار، متوازن اور جامع ترقی" اور "پائیدار ترقی کے 2030 ایجنڈے کے مکمل اور موثر نفاذ" کو تیز کرنے کے اپنے عزم کی تجدید کی اور اس بات پر زور دیا کہ ایم ایس ایم ایز دونوں وعدوں کو پورا کرنے میں مرکزی حیثیت رکھیں گے۔ دو پینل مباحثوں کے ذریعے، ممتاز عالمی پینلسٹس نے کریڈٹ فرق کو دور کرنے ، شفافیت کو فروغ دینے ،ستطاعت میں اضافہ کرنے اور اختراعات اور پیدا واری فوائد کو آگے بڑھانے کے لئے ڈی پی آئی جیسے اختراعی اقدامات کے ذریعہ ایم ایس ایم ایز کو درپیش چیلنجوں کو کم کرنے کے طریقوں پر غور و خوض کیا۔
دوسرے اور تیسرے دن، جی پی ایف آئی کی مکمل میٹنگ میں ڈیجیٹل مالیاتی شمولیت کے لیے جی20 جی پی ایف آئی کے اعلیٰ سطحی اصولوں کے نفاذ، قومی ترسیلات زر کے منصوبوں کی تازہ کاری اور ایس ایم ای فنانسنگ میں مشترکہ رکاوٹوں کو دور کرنے کے لیے ایس ایم ای کے بہترین طریقوں اور اختراعی آلات کے بارے میں جی پی ایف آئی کے کام پر بات چیت ہوئی۔ بحث و مباحثہ نے جاری تین سالہ ایف آئی اے پی 2020 کے بقیہ کام کے اختتام کی طرف تعاون کیا جو اپنے آخری سال میں ہے اور جی پی ایف آئی کی طرف سے لاگو کیا جا رہا ہے۔
تیسرے دن کے مباحثوں کو "ڈیجیٹل پبلک انفراسٹرکچر کے ذریعے مالیاتی شمولیت کو آگے بڑھانا: ڈیجیٹل اور مالیاتی خواندگی اور صارفین کے تحفظ کے ذریعے صارفین کو بااختیار بنانا" کے موضوع پر ایک سمپوزیم کے ساتھ مکمل کیا گیا۔ سمپوزیم سے جناب ہرش وردھن شرنگلا، چیف کوآرڈینیٹر ، ڈاکٹر وی اننتھا ناگیسورن ، جناب کے وی شاجی کمار  نے خطاب کیا۔ بحث و مباحثہ میں ڈیجیٹل ماحولیاتی نظام کی تعمیر پر دل چسپ بات چیت کا مشاہدہ کیا گیا جو ڈیجیٹل اور مالی طور پر بااختیار افراد اور کاروباری اداروں کو اہل بناتی ہے۔
جی پی ایف آئی اراکین نے نئے جی20 مالیاتی شمولیت ایکشن پلان کے تحت عالمی مالیاتی شمولیت کے وژن کی سمت کام جاری رکھنے پر اتفاق کیا۔
وزارت دفاع
کوچی میں فرانس کے بحری جہاز
نئی دہلی،30 مارچ،2021 / فرانس کے بحری جہاز ٹونیرے  اور سُرکوف  کوچی کے دو روزہ خیرسگالی دورے پر ہیں۔ یہ جہاز کوچین پورٹ ٹرسٹ 30 مارچ 2021 کو پہنچے ہیں اور اس کا استقبال بحریہ کی بینڈ کی طرف سے فین فیئر پس منظر میں سینئر حکام نے کیا۔
بھارت میں فرانس کے سفیر جناب ایمینول لینین، بحر ہند میں مشترکہ فوجوں کے فرانسیسی کمانڈر ریئر ایڈمیرل یاک فیارد اور پڈو چیری میں فرانس کی قونصل جرنل محترمہ لیزے تالبوٹ برّے، پر مشتمل ایک فرانسیسی وفد بھی دورے کے حصے کے طور پر موجود تھا۔
فرانسیسی وفد اور فرانسیسی بحریہ کے جہازوں کے کمانڈنگ افسران نے 30 مارچ 2021 کو فلیگ آفیسر کمانڈنگ اِن چیف ، جنوبی بحری کمان وی ایڈمیرل اے کے چاولا سے ملاقات کی ۔ یہ جہاز یکم اپریل 2021 کو کوچی سے روانہ ہو جائیں گے۔
بھارت اور فرانس کے درمیان تال میل سے خاص طور پر سمندری سکیورٹی کے شعبے میں ایک مضبوط شراکت داری پیدا ہوئی ہے۔ دو طرفہ مشقوں کےانعقاد ، بحری جہازوں کے خیرسگالی دوروں اور اعلیٰ سطح کے وفد کے دوروں سے جس میں دونوں ملکوں کی بحریہ سرگرم ہیں باہمی تعاون اور مل کر کام کرنے میں اضافے کا پتہ چلتا ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –3213
(Visitor Counter : 140
اسٹیل کی وزارت
سیل نے دوسری سہ ماہی میں اُچھال اور نیٹ پرافٹ درج کیا
ٹرن اووَر میں 20 فیصد سے بھی زیادہ بہتری درج کی گئی
نئی دہلی، 07 نومبر: اسٹیل کی وزارت کے تحت آنے والے پبلک سیکٹر کے ادارہ، اسٹیل اتھارٹی آف انڈیا لمیٹڈ  نے رواں مالی سال 21-2020 کی دوسری سہ ماہی کے مالیاتی نتائج کا اعلان کر دیا ہے جو کہ اچھی کارکردگی کو ظاہر کر رہے ہیں۔ اس مالی سال کی دوسری سہ ماہی میں کمپنی نے ٹیکس سے پہلے منافع  610.32 کروڑ روپے اور ٹیکس کے بعد منافع  393.32 کروڑ روپے درج کیا ہے جب کہ پچھلے سال اسی مدت میں کمپنی کا پی بی ٹی اور پی اے ٹی بالترتیب 523.03 کروڑ اور 342.84 کروڑ روپے کا نقصان تھا۔ مال سال 21 کی دوسری سہ ماہی میں ہونے والا منافع گھریلو بازار اور تیزی سے نمو حاصل کرتی اقتصادیات میں کمپنی کی مضبوط اور لچیلی کارکردگی کو ظاہر کرتا ہے جو کہ سال کے شروعاتی مہینوں میں کووڈ-19 وبائی امراض کے منفی اثرات سے نمبرد آزما تھی۔ کارکردگی اور سرگرمیوں میں اُچھال کی وجہ سے مالی سال 21 کی دوسری سہ ماہی میں سیل کے ٹرن اووَر میں بھی پچھلے سال اسی مدت کے مقابلے 20 فیصد بہتری دیکھنے کو ملی اور یہ 16834.1 کروڑ روپے رہا۔ پچھلے سال اسی مدت کے مقابلے مالی سال 21 کی دوسری سہ ماہی میں سود، ٹیکس، کم قدری، بے باقی  سے پہلے کی کمائی میں 58.7 فیصد کا حیران کن اضافہ درج کیا گیا اور یہ 2098.09 کروڑ روپے رہا۔ کمپنی کووڈ کی وجہ سے پیدا ہونے والے ہر ناموافق حالات کا مقابلہ کرنے کے لیے تیار ہے، اس نے بہت ہی اچھی کارکردگی کا مظاہرہ کیا ہے اور جون 20 سے فروخت میں اضافہ کو برقرار رکھا۔ مالی سال 21 کے پہلے دو مہینوں کے دوران وبائی امراض کا اثر پڑا تھا، اس کے بعد سے اب تک کمپنی کی اچھی کارکردگی لگاتار جاری ہے۔ سیل نے پچھلے سال اسی مدت کے مقابلے مالی سال 21 کی دوسری سہ ماہی میں فروخت میں 31.3 فیصد کا اثر انگیز اضافہ درج کیا۔
فروخت کے لائق اسٹیل کی پیداوار پر اسٹریٹجک طور پر توجہ مرکوز کرتے ہوئے، کمپنی نے مالی سال 21 کی دوسری سہ ماہی میں قابل فروخت سب سے اچھی اسٹیل کی 3.752 میٹرک ٹن پیداوار کی۔ جب کہ پچھلی سب سے اچھی پیداوار مال سال 18 کی دوسری سہ ماہی کے دوران 3.658 میٹرک ٹن تھی۔ پچھلے سال اسی مدت کے مقابلے مالی سال 21 کی دوسری سہ ماہی میں قابل فروخت اسٹیل کی پیداوار 5 فیصد بڑھ گئی۔ چلانے کی صلاحیت پر توجہ مرکوز کرنے کے سبب مالی سال 21 کی دوسری سہ ماہی میں بنیادی تکنیکی- اقتصادی پیمانوں میں بہتری آئی ہے جیسے کہ پچھلے سال اسی مدت کے مقابلے کوک ریٹ ، بلاسٹ فرنیس پیداواری صلاحیت  اور مخصوص توانائی کھپت  میں اضافہ درج کیا گیا۔
رواں مالی سال کی دوسری سہ ماہی میں کمپنی کی کارکردگی پر بات کرتے ہوئے، سیل کے چیئرمین جناب انل کمار چودھری نے کہا، ’’سال کی شروعات کئی غیر متوقع چنوتیوں سے ہوئی جس نے پوری دنیا کو پریشان کیا۔ یہ مل جل کر کام کرنے کی حوصلہ افزائی کرنے، توانائی کو صحیح سمت عطا کرنے اور رکاوٹوں پر مضبوطی کے ساتھ جیت حاصل کرکے اپنی صلاحیت کو ثابت کرنے کا وقت تھا۔ سیل نے مل کر ایسا کیا اور کمپنی نے مالی سال 21 کی دوسری سہ ماہی میں آپریشنل کارکردگی میں تمام ناموافق حالات کو شکست دیکر اور مسلسل ترقی کا مظاہرہ کرکے منافع درج کیا۔ کمپنی مستقبل میں اسی طرح اچھی کارکردگی دکھانے کے لیے پرعزم ہے اور خود کفیل بھارت کی تعمیر کی سمت میں ورلڈ کلاس گھریلو اسٹیل پیدا کرنے والا بنے رہنے کے لیے تمام ضروری قدم اٹھانے کے لیے تیار ہے۔‘‘
نوجوانوں کے امور اور کھیل کود کی وزارت
جناب کرن رجیجو نے پونے کے، شیو چھترپتی اسپورٹس کمپلیکس میں کھیلو انڈیا اسٹیٹ سینٹر آف ایکسی لینس کا افتتاح کیا
نوجوانوں کے امور اور کھیل کود کے مرکزی وزیر جناب کرن رجیجو نے پیر کے روز پونے کے مہالُنگے بالیواڑی میں شیو چھترپتی اسپورٹس کمپلیکس میں کھیلو انڈیا اسٹیٹ سینٹر آف ایکسی لنس کا افتتاح کیا۔یہ 9واں کے آئی ایس سی ای ہے،جس کا ابھی تک مرکزی وزیر نے باقاعدہ افتتاح کیا ہے اور مہاراشٹر میں موجود یہ اسپورٹس کمپلیکس اولمپک کے تین ترجیحی زمروں پر توجہ مرکوز کرے گا، جن میں نشانے بازی، ایتھلیٹکس اور سائیکلنگ شامل ہیں۔
جناب رجیجو نے اس موقع پر کہا کہ‘‘آج نہ صرف مہاراشٹر کے لئے، بلکہ پورے ہندوستان کے لئے ایک ایک انتہائی اہم دن ہے۔مہاراشٹر ایک بڑی ریاست ہے اور میں نے یہاں صلاحیت دیکھی ہے۔ہم تمام ایتھلیٹس کی ترقی کے لئے ہر طرح کی مدد فراہم کرنےسے خوش ہیں اور مستقبل میں بھی ہم ایسا ہی کریں گے۔’’
مرکزی وزیر نے اس بات کا اعادہ کیا کہ حکومت ہر ممکن اسپورٹس ایکو سسٹم کو مستحکم کرنے کے لئے وقف ہے۔ ‘‘ہم نے ملک کے سبھی ضلعوں میں 1000کھیلو انڈیا سینٹرز قائم کرنے کے لئے پالیسیاں بنائیں ہیں۔تمام دیہی طلباءسبھی سہولیات کا استعمال کرسکتے ہیں اور کھیلوں کی اپنی پریکٹس جاری رکھنے کے لئے مدد لے سکتے ہیں۔ان ضلعوں کے سبھی بہترین کھلاڑیوں کو کے آئی ایس سی ای میں تربیت دی جائے گی ، تاکہ وہ ایلیٹ ایتھلیٹس بن سکیں۔ریاستی حکومت اور مرکزی حکومت کو مل کر کام کرنا ہوگا، تاکہ اپنے اسپورٹس کلچر کو مستحکم بنایا جاسکے۔’’
پونے کے کھیلو انڈیا اسٹیٹ سینٹر آف ایکسی لینس کو زیبائش کے لئے مالی مدد فراہم کی جائے گی، تاکہ 25 میٹر الیکٹرونک ٹارگٹ شوٹنگ رینج شروع کی جاسکے۔ اس کے علاوہ روڈ اور ٹریک سائیکلز کے لئے بھی مدد فراہم کرائی جائیں گی۔اسے اسپورٹس سائنس بیک اَپ، کوچز مقرر کرنے، سپورٹ اسٹاف، کھیلوں کے سازو سامان اور دیگر چیزوں کے لئے بھی مالی مدد فراہم کی جائے گی۔ اسپورٹس اتھارٹی آف انڈیا معمول کی بنیاد پر تکنیکی مہارت اور مدد فراہم کرنا جاری رکھے گی۔
شیو چھتر پتی اسپورٹس کمپلیکس نے ہندوستانی اسپورٹس تاریخ میں ایک اہم رول ادا کیا ہے۔یہاں کچھ اہم مقابلوں کا انعقاد کیا گیا، جن میں 2008ء کے کامن ویلتھ یوتھ گیمز ، ایشیا اَنڈر -16باسکٹ بال چمپئن شپ فار وومین 2009ء، کھیلو انڈیا یوتھ گیمز 2019اور دیگر شامل ہیں۔یہ اسٹیڈیم سابق آئی –لیگ ٹیم پونے ایف سی اور انڈین سُپر لیگ سائیڈ ایف سی پونے سٹی کے لئے گھریلو میدان بھی تھا۔
ابھی تک 9کے آئی ایس سی ای کا افتتاح کیا گیا ہے، جو مندرجہ ذیل ہیں:
- ناگالینڈ –اسٹیٹ اسپورٹس اکیڈمی، آئی جی اسٹیڈیم کوہیما
- منی پور-کھومن لیمپاک اسپورٹس کمپلیکس، امپھال
- اروناچل پردیش-سانگے لہادین اسپورٹس اکیڈمی، چمپور ایٹا نگر
- میزورم-راجیو گاندھی اسٹیڈیم ، آئزول
- اُڈیشہ-کلنگا اسٹیڈیم ، بھوبنیشور
- تلنگانہ-ریجنل اسپورٹس اسکول حکیم پیٹ
- کرناٹک-شری جے پرکاش نارائن نیشنل یوتھ سینٹر بنگلور
- کیرالہ-جی وی راجا سینئرسیکنڈری اسپورٹس اسکول تھرواننت پورم
- مہاراشٹر-شیو چھتر پتی اسپورٹس کمپلیکس ، بالیواڑی، پونے
ہندوستان کو 2028ء کے اولمپکس میں چوٹی کے 10 ملکوں میں سے ایک بنانے کے وژن کے ساتھ ، کھیلو انڈیا اسٹیٹ سینٹرز آف ایکسی لینس یہ یقینی بنائے گا کہ مخصوص کھیل میں ماہر کھلاڑیوں کو عالمی معیار کی مخصوص ٹریننگ دی جاسکے اور یہ سینٹر ملک میں بہترین سہولیات بن سکیں، جہاں جہاں ترجیحی کھیلوں میں ایتھلیٹوں کو تربیت دی جاسکے ، جس کے لئے وہ کوششیں کررہے ہیں۔
وزیراعظم کا دفتر
سری سیلم ہائیڈرو الیکٹرک پلانٹ میں آتشزدگی کے سبب جانی نقصان پر وزیراعظم کا اظہار افسوس
نئی دہلی، 21/اگست 2020 ۔ وزیر اعظم جناب نریندر مودی نے سری سیلم ہائیڈرو الیکٹرک پلانٹ میں آتش زدگی کے سبب جانی نقصان پر افسوس کا اظہار کیا ہے۔
وزیر اعظم نے کہا ہے کہ ’’سری سیلم ہائیڈرو الیکٹرک پلانٹ میں آتش زدگی انتہائی افسوس ناک ہے۔ غم زدہ کنبوں کے تئیں میری تعزیت۔ مجھے امید ہے کہ جو لوگ زخمی ہوئے ہیں وہ جلد از جلد صحت یاب ہوں گے۔‘‘
بجلی کی وزارت
جناب کرشن پال گوجر نے ورچوئل طریقہ سے برکس انرجی رپورٹ 2021 ، برکس انرجی ٹیکنالوجی رپورٹ 2021 اور برکس انرجی ریسرچ ڈائریکٹوری2021 لانچ کی
جناب کرشن پال گوجر نے ‘‘برکس ممالک کے وزرائے توانائی کی میٹنگ’’ کی صدارت کی
توانائی اور بھاری صنعتوں کے وزیر مملکت جناب کرشن پال گوجر نے آج بھارت کی زیر صدارت ‘‘برکس کے وزرائے توانائی کی میٹنگ’’کی صدارت کی۔ورچوئل طریقہ سے منعقدہ میٹنگ میں برکس ممالک کے وزرائے توانائی اور مندوبین نے شرکت کی ۔میٹنگ کے دوران جناب گوجر نے برکس ممالک کے وزرائے توانائی کی موجودگی میں ورچوئل طریقہ سے برکس انرجی رپورٹ 2021 ،برکس انرجی ٹیکنالوجی رپورٹ 2021 اور برکس انرجی ریسرچ ڈائریکٹوری 2021 لانچ کی۔برکس وزرائے توانائی کی یہ چھٹی میٹنگ تھی اور اس میں ایک جوائنٹ کمیونک کو بھی اپنایا ۔
میٹنگ سے خطاب کرتے ہوئے جناب گوجر نے آب و ہوا کی تبدیلی کے منفی اثرات سے نمٹنے کیلئے انرجی ایفی شینسی اور قابل تجدید توانائی کی حوصلہ افزائی کرنے کی ضرورت پر زور دیا ۔انہوں نے کووڈ-19 کے سبب پیدا مشکل حالات کے باوجود مستقل بجلی سپلائی کو یقینی بنانے میں برازیل ،بھارت،چین،جنوبی افریقہ اور روس کے توانائی پیشہ وروں کے ذریعہ کی گئی کوششوں کا خیر مقدم کیا۔ میٹنگ کے دوران بھارت کے وزیر اعظم جناب نریندر مودی کے ذریعہ مجوزہ پہل کے تحت ایک سورج ،ایک دنیا اور ایک گِرڈ پر زور دئے جانے کی بات کا اعادہ کیا گیا ۔
جناب گوجر نے کہا کہ بھارت توانائی کی خاطر خواہ دستیابی کو یقینی بناکر اپنے شہریوں کی زندگی کے معیار کو بہتر بنانے کے تئیں پابندعہد ہے۔انہوں نے کہا کہ‘ 2022 تک سبھی کو بجلی ’پروگرام کی سمت میں ایک بڑا قدم ہے۔ ہم نے یکساں حصولیابی کی صورتحال حاصل کرلی ہے۔ ہم نے تقریباً 18 مہینوں میں ہی 2.8 کروڑ صارفین جوڑے ہیں جو دنیا میں کسی بھی مقام پر سب سے تیز توسیع ہےاور اس کی اصل وجہ یہ ہے کہ ہم نے بڑے پیمانے پر قابل تجدید توانائی کو اپنایا ہے۔
دیگر برکس ممالک روس ،چین ،برازیل اور جنوبی افریقہ کے وزرا نے بھی توانائی تبدیلی اور آب و ہوا کی تبدیلی کے شعبہ میں اپنے اہداف اورفتوحات کو اجاگر کیا ۔برکس ممالک کے وزرائے توانائی کی یہ کانفرنس اپریل 2021 سے رکن ممالک کے درمیان توانائی مذاکرات کے تحت اختتامی پروگرام ہے۔ اس دوران ہائیڈروجن ویبینار ، انرجی ایفی شینسی کا فروغ اور بیٹری ذخیرہ جیسے کئی پروگرام ہوئے اور ان ملکوں کے ماہرین کی بڑی تعداد میں شرکت دیکھنے کو ملی۔
وزرائے توانائی نے کووڈ-19 کی وبا کے توانائی کے شعبہ پر پڑنے والے غیر متوقع اثرات کا اعتراف کیا۔ قابل ذکر ہے کہ بجلی کے بغیر کسی رخنہ اندازی کے سپلائی کو یقینی بنانے کیلئے توانائی تحفظ، لچیلے توانائی نظام سے کہیں زیادہ ضروری ہوگئی ہے ۔انہوں نے توانائی کے شعبہ پر کووڈ -19 کی وبا کے منفی اثرات سے پارپانے میں برکس ممالک کے توانائی پیشہ وروں کے ذریعہ کئے گئے کام اور بین الاقوامی برادری کی کوششوں کی ستائش کی۔
صحت اور خاندانی بہبود کی وزارت
کووڈ-19 اپڈیٹ
نئی دلّی 26 جنوری، 2022/
ملک گیر ٹیکہ کاری مہم کے تحت اب تک163.58 کروڑ ٹیکے لگائے جاچکے ہیں
سردست بھارت میں زیر علاج مریضوں کی تعداد22,23,018ہے
فی الحال زیر علاج مریضوں کی شرح5.55 فیصد ہے
شفایابی کی شرح فی الحال93.23 فیصد ہے
گذشتہ 24 گھنٹوں کے دوران2,99,073مریض رو بہ صحت ہوئے ہیں،جس سے صحت یاب ہونے والے مریضوں کی تعداد بڑھ کر3,73,70,971 ہوگئی ہے
گزشتہ 24 گھنٹے میں 2,85,914نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
اب تک مجموعی طور پر 72.05کروڑ ٹیسٹ کئے جاچکے ہیں؛ گذشتہ 24 گھنٹوں میں 17,69,745 ٹیسٹ کئے گئے
سائنس اور ٹیکنالوجی کی وزارت
ویکسین کی گھریلو پیداوار میں اضافہ کرنے کے لئے مرکز نے اقدامات کئے
بھارت بایوٹیک کے ساتھ ٹیکنالوجی منتقلی بندوبست کے تحت ہیفکائن بایوفارما کو ویکسین کی 22.8 کروڑ خوراک تیار کرے گی
نئی دہلی، 2/جون2021 ۔ پوری اہل آبادی کی جلد از جلد ٹیکہ کاری کے مقصد سے مرکز کی مدد سے ملک میں گھریلو ٹیکوں کی پیداوار کے عمل میں مسلسل تیزی لائی جارہی ہے۔
اس اقدام کے تحت بایو ٹیکنالوجی کا محکمہ آتم نربھر بھارت 3.0 مشن کووڈ سرکشا کے تحت تین سرکاری کمپنیوں کی مدد کررہا ہے۔ یہ کمپنیاں ہیں:
- ہیفکائن بایوفارماسیوٹیکل کارپوریشن لمیٹڈ، ممبئی
- انڈین ایمونولوجیکلس لمیٹڈ، حیدرآباد اور
- بھارت ایمونولوجیکلس اینڈ بایولوجیکلس لمیٹڈ، بلندشہر، اترپردیش
ہیفکائن بایوفارما، ریاست مہاراشٹر کا ایک سرکاری ادارہ ہے جو بھارت بایوٹیک لمیٹڈ، حیدرآباد کے ساتھ ٹیکنالوجی منتقلی بندوبست کے تحت کوویکسین ٹیکوں کی پیداوار کرنے کی تیاری کررہا ہے۔ ٹیکوں کا پروڈکشن کمپنی کے پریل میں واقع کمپلیکس میں ہوگا۔
ہیفکائن بایو فارما کے منیجنگ ڈائریکٹر ڈاکٹر سندیپ راٹھور نے کہا کہ کمپنی کی تجویز ایک سال میں کوویکسین کی 22.8 کروڑ خوراک تیار کرنے کی ہے۔ انھوں نے بتایا کہ کوویکسین کی پیداوار کے لئے ہیفکائن بایو فارما کو مرکز کے ذریعے 65 کروڑ روپئے اور مہاراشٹر حکومت کے ذریعے 94 کروڑ روپئے کی امداد ملی ہے۔
انھوں نے کہا کہ ہمیں 8 مہینے کا وقت دیا گیا ہے اس لئے کام کو جنگی سطح پر انجام دیا جارہا ہے۔ ڈاکٹر سے آئی اے ایس بنے راٹھور نے بتایا کہ ویکسین کے پروڈکشن کا عمل دو مراحل پر محیط ہے، ایک دوا کے لئے ضروری اشیاء کی تیاری اور دوسرا دوا کی تیاری۔ دوا کی تیاری میں کام آنے والی اشیاء کی تیاری کے لئے ہمیں بایوسیفٹی لیول3  مرکز بنانے کی ضرورت ہے، جبکہ ہیفکائن میں پہلے سے ہی فل فنش کی سہولت دستیاب ہے۔ بی ایس ایل 3 ایک تحفظاتی معیار ہے جو ایسے مراکز پر نافذ ہوتا ہے جہاں کام میں مائیکروبس شامل ہوتے ہیں جو سانس لینے کی راہ سے جسم میں داخل ہوکر سنگین بیماری کا سبب بن سکتے ہیں۔
بایو ٹیکنالوجی محکمہ کی سکریٹری اور بایو ٹیکنالوجی انڈسٹری ریسرچ اسسٹینس کونسل  کی چیئرپرسن ڈاکٹر رینو سوروپ کہتی ہیں کہ سرکاری شعبے کےاثاثے کا استعمال کرکے ویکسین کی پیداوار کی صلاحیت بڑھانے سے ہمارے ملک میں بڑے پیمانے پر ٹیکہ کاری مہم کے لئے ٹیکوں کی پیداواری صلاحیت میں اضافہ کا طویل سفر طے کرنا ہوگا۔
ہیفکائن بایو فارماسیوٹیکل کارپوریشن لمیٹڈ 122 سال پرانے ہیفکائن انسٹیٹیوٹ کی ایک شاخ ہے، جو کہ ملک میں سب سے پرانے بایومیڈیکل ریسرچ انسٹی ٹیوٹ میں سے ایک ہے اور اس کا نام روس کے ماہر بیکٹیریا ڈاکٹر والڈیمر ہیفکائن کے نام پر رکھا گیا ہے، جنھوں نے پلیگ کا ٹیکہ ایجاد کیا تھا۔
ذرائع:
- بایوٹیکنالوجی محکمہ کا بیک گراؤنڈ نوٹ۔
- ہیفکائن بایوفارما، ممبئی کے منیجنگ ڈائریکٹر ڈاکٹر سندیپ راٹھور کے ساتھ انٹرویو
ٹی وی نیوز چینلوں / یوٹیوب چینلوں کے لئے پیغام
اے این آئی کے توسط سے ہیفکائن بایوفارما ویڈیو فیڈ دستیاب ہے۔
شمال مشرقی ریاستوں کی ترقی کی وزارت
پی ایم ڈیوائن کے تحت نوجوانوں اور خواتین کے لیے روزگار کے مواقع پیدا کئے گئے
شمال مشرقی خطہ کی ترقی کے وزیر جناب جی کشن ریڈی نے آج لوک سبھا میں ایک تحریری جواب میں بتایا کہ شمال مشرقی خطہ کے لیے وزیر اعظم کی ترقیاتی پہل  کا مرکزی بجٹ 23۔ 2022 میں 1500 کروڑ روپے کی ابتدائی رقم مختص کرتے ہوئے ایک نئی مرکزی شعبے کی اسکیم کے طور پر اعلان کیا گیا تھا۔ پی ایم - ڈیوائن اسکیم کے لیے کابینہ کی منظوری 12 اکتوبر 2022 کو دی گئی تھی۔ اسکیم میں 100فیصد مرکزی فنڈنگ ہوگی، اور اس کی لاگت23۔ 2022 سے 26۔2025 تک  کی 4 سال کی مدت کے لیے 6600 کروڑ روپے ہے۔
پی ایم - ڈیوائن کے مقاصد یہ ہیں:  پی ایم گتی شکتی کی منشا کے مطابق، بنیادی ڈھانچے کے تال میل کے ساتھ فنڈنگ ؛  شمال مشرقی خطہ کی محسوس کی گئی ضروریات کی بنیاد پر سماجی ترقی کے پروجیکٹوں کے لئے مدد؛  نوجوانوں اور خواتین کے لیے روزگار پیدا کرنے کی سرگرمیوں کو فعال کرنا، اور  مختلف شعبوں میں ترقیاتی خلا کو پُر کرنا۔
بجٹ 23۔2022میں اعلان کردہ سات پروجیکٹوں سمیت 1503.44 کروڑ روپے کے گیارہ پروجیکٹس ، مالی سال 23۔2022 میں منظوری کے لیے منتخب کئے گئے۔
پی ایم - ڈیوائن اسکیم کے پروجیکٹ بنیادی ڈھانچے کی تخلیق، سماجی ترقی کے پروجیکٹوں، صنعتوں کو مدد فراہم کرانے اور نوجوانوں اور خواتین کے لیے روزگار کی سرگرمیاں پیدا کرنے کا باعث بنیں گے، اس طرح آمدنی اور روزگار کے مواقع پیدا ہوں گے۔
|
|
نمبر شمار
|
|
پروجیکٹ کا نام
|
|
تخمینہ لاگت

|
|
1
|
|
ڈاکٹر بی بوروہ کینسر انسٹی ٹیوٹ ، گوہاٹی میں، شمال مشرقی ہندوستان میں بچوں اور بالغوں کے ہیماٹولیمفائیڈ کینسر کے انتظام کے لیے وقف خدمات کا قیام
|
|
129.00
|
|
2
|
|
نیکر لائیولی ہڈ امپروومنٹ پروجیکٹ : ویلیو ایڈڈ پروڈکٹس کے لیے کیلے کے سیوڈو اسٹیم کے استعمال پر ویلیو چین۔
|
|
67.00
|
|
3
|
|
کسانوں کی صلاحیت بڑھانے اور سرٹیفیکیشن  کی سہولت فراہم کرانے ذریعے بہتر کاشتکاری تکنیک اور ڈیجیٹل ڈیٹا مینجمنٹ کا استعمال کرتے ہوئے شمال مشرقی ہندوستان میں سائنسی نامیاتی زراعت کو فروغ دینا
|
|
45.00
|
|
4
|
|
میزورم میں ویسٹرن سائڈ میں ایزول بائی پاس کی تعمیر
|
|
500.00
|
|
5
|
|
میزورم میں بیمبو لنک روڈز کی تعمیر اور اپ گریڈیشن- تیوریل ایئر فیلڈ سے نارتھ چلٹ لانگ  تک 33.58 کروڑ روپے کی لاگت سےاور لینگپوئی سے سائفل بیمبو پلانٹیشن  تک 66.42 کروڑ روپے کی لاگت سے۔
|
|
100.00
|
|
6
|
|
مغربی سکم میں پیلنگ سے سانگا چولنگ تک پیسنجر روپ وے سسٹم کے لیے گیپ فنڈنگ
|
|
64.00
|
|
7
|
|
جنوبی سکم میں دھاپر سے بھلی ڈنگہ تک پیسنجر روپ وے کے لیے گیپ فنڈنگ
|
|
58.00
|
|
8
|
|
پبلک ورکس ڈپارٹمنٹ، حکومت آسام کے ذریعہ آسام کے کامروپ ضلع میں 20 اسکولوں کو سنٹر آف ایکسی لینس کے طور پر تبدیل کرنا
|
|
132.86
|
|
9
|
|
میگھالیہ حکومت کے شہری امور کے ڈائریکٹوریٹ کے ذریعہ نیو شیلانگ ٹاؤن شپ میں نئی چار لین سڑک کی تعمیر اور موجودہ دو لین والی سڑک کو سائیکلنگ ٹریکس، یوٹیلیٹی ڈکٹ، فٹ پاتھ وغیرہ کے ساتھ چار لین میں تبدیل کرنا۔
|
|
146.79
|
|
10
|
|
ڈپارٹمنٹ آف انڈر ڈیولپڈ ایریاز ، حکومت ناگالینڈ کے ذریعہ مشرقی ناگالینڈ کی خصوصی ترقی سے متعلق روزگار کے پروجیکٹ
|
|
180.00
|
|
11
|
|
حکومت تریپورہ کے بجلی کے محکمے کے ذریعہ تریپورہ میں دور دراز کی آبادیوں کے لئے قابل اعتماد بجلی کی فراہمی کے لیے سولر مائیکرو گرڈ کا قیام
|
|
80.79
|
|
|
|
میزان
|
|
1503.44
۔۔۔۔۔۔۔۔۔۔۔
ش ح۔ا گ۔ن ا۔
U- 3669
(Visitor Counter : 61
پیٹرولیم اور قدرتی گیس کی وزارت
جناب ہردیپ ایس پوری نے گرین ہائیڈ روجن سے متعلق شراکتداروں کے ساتھ میٹنگ کی صدارت کی
پٹرولیم اور قدرتی گیس کی وزارت نے آج گرین ہائیڈروجن سے متعلق شراکتداروں کے ساتھ مشاورت کی ۔ میٹنگ کی صدارت پٹرولیم اورقدرتی گیس کے وزیر جناب ہردیپ ایس پوری نے انجام دی ۔میٹنگ میں پٹرولیم اورقدرتی گیس کی وزارت کے وزیر مملکت جناب رامیسور تیلی ، ایم او پی این جی کے سکریٹری ، وزارت اور تیل اور گیس پی ایس یوز کےسینئیر عہدے داران اوردوسرے شراکتدارو ں نے شرکت کی ۔
جناب پوری نے کہا کہ جب پھلنے پھولنے کا موقع ملے گاتو گرین ہائیڈروجن ان چیلنجز پر غلبہ حاصل کرلے گا ، جن کا سامنا متحجرایندھن صنعت کو تھا ۔انہوں نے کہا کہ یہ 2047 تک ہندوستان کی توانائی آزادی کی طرف جاری سفر کی رفتار کوبڑھائے گا۔ انہوں نے کہا‘‘ ہم توانائی کی درآمد کے لئے 12 لاکھ کروڑروپے خرچ کررہے ہیں لہٰذا ہمیں گرین ہائیڈروجن کو توانائی کے ایک متبادل ذریعہ کے طور پر آگے بڑھانا ہے ۔ہندوستان کے پاس گرینڈ ہائیڈروجن پروڈکشن میں معاون جغرافیائی حالات اور وافر مقدار میں قدرتی عناصر کی موجودگی کی وجہ سے زبردست صلاحیت موجود ہے۔’’
ہائیڈروجن کو مستقبل کے ایندھن کے طورپر بیان کرتے ہوئے جناب پوری نے اس شعبے کے لئے ٹائم فریم کو تیز کرنے پرزوردیا ۔انہوں نے مزید کہا کہ تیل اور گیس پی ایس یوز نے اس شعبے میں کئی پائلیٹ پروجیکٹس شروع کئے ہیں ، جن میں سے کچھ اسی سال نتائج ظاہرکرناشروع کردیں گے۔ وزیرموصوف نے کہا کہ چونکہ ہندوستان ایک بڑی نمو کرتی ہوئے معیشت ہے اس لئے یہ گرین ہائیڈروجن کا مرکز بننے جارہا ہے ۔
شراکتداروں نے تمام گرین ہائیڈروجن ایکو سسٹم کو ترقی دینے کے طریقوں پر غٰور کیا تاکہ ہندوستان اس لائق بن جائے کہ 2050 تک 13-12 ٹریلین ڈالر صنعت پیداکرنے کی پوری صلاحیت رکھے اور ایک غالب عالمی توانائی سپلائر میں تبدیل ہوجائے۔صنعت کے لیڈروں کے ساتھ مختلف خیالات اور مواقع پر غور کیا گیا۔ شرکاء نے اس شعبے میں ان کے ذریعہ کی گئی پہل قدمیوں کو شمار کیا۔ ان میں سے کچھ نے حل طلب مسائل کو بھی اجاگرکیا۔
امور صارفین، خوراک اور عوامی تقسیم کی وزارت
سینٹرل ویئر ہاؤس کارپوریشن نے اب تک کا سب سے زیادہ 1710 کروڑ روپئے کا لین دین کیا ، مرکزی وزیر رام ولاس پاسوان کو 35.77 کروڑ روپئے کا عبوری منافع پیش کیا
نئی دلّی ،23 مئی / سینٹرل ویئر ہاؤس کارپوریشن  نے 20-2019 ء کے دوران اب تک کا سب سے بڑا 1710 کروڑ روپئے کا لین دین کیا ہے ۔ سی ڈبلیو سی کے مینجنگ ڈائریکٹر ارون کمار شری واستو نے صارفین کے امور ، خوراک اور تقسیمِ عامہ کے مرکزی وزیر جناب رام ولاس پاسوان کو آج یہاں خوراک اور تقسیمِ عامہ کے سکریٹری جناب سدھانشو پانڈے اور وزارت اور سی ڈبلیو سی کے سینئر عہدیداروں کی موجودگی میں 35.77 کروڑ روپئے کے عبوری منافع کا چیک پیش کیا ۔ جناب پاسوان نے اچھی کارکردگی کے لئے سی ڈبلیو سی کی ستائش کی ۔
سی ڈبلیو سی نے 20-2019 ء کے لئے 95.53 فی صد کے عبوری منافع کا اعلان کیا ہے ، جب کہ پچھلے سال اس نے پیڈ اَپ کیپٹل پر 72.20 فی صد منافع دیا تھا ۔ کل 64.98 کروڑ روپئے کے منافع میں حکومتِ ہند کا 55 فی صدی حصہ داری کے لئے منافع میں 35.77 کروڑ روپئے کا حصہ ہے ۔ 20-2019 ء کے لئے قطعی منافع کا اعلان شیئر ہولڈرس کی سالانہ جنرل میٹنگ کے بعد کیا جائے گا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔


U. No. 2741
(Visitor Counter : 120
کوئلے کی وزارت
کوئلے کی وزارت کی آزادی کا امرت مہوتسو سے متعلق آئیکونک ہفتہ تقریبات
مختلف تقریبات کے ساتھ آج اختتام ہوگا
کوئلے کی وزارت کی طرف سے آزادی کا امرت مہوتسو آئیکونک ہفتہ تقریبات کا آج نئی دلی میں اختتام ہوگا۔ اس دوران مختلف پروگرام منعقد کئے جائیں گے۔
‘‘ نیٹ زیرو مستقبل کے تحت بھارت کی توانائی کے نظام کا مستقبل ’’ کے موضوع پر ڈاکٹر ویبھو چترویدی کی تقریر ، ‘‘ کوئلہ اور آب وہوا میں تبدیلی -بھارتی پس منظر ’’ کے موضوع پر وزارت اور پی ایس یوز کے ملازمین کے لئے تقریری مقابلہ اختتامی دن کی تقریر کی کچھ نمایا ں خصوصیات ہیں۔کوئلے کی وزارت کے سکریٹری ڈاکٹر انل کمار جین اختتامی اجلاس سے خطاب کریں گے اور مختلف مقابلوں کے فاتحین کو انعامات تقسیم کریں گے۔
ہفتہ بھر جاری رہنے والی ان تقریبات کا افتتاح 7 مارچ 2022 کو ڈاکٹر امبیڈ کر انٹر نیشنل سینٹر میں ایک شاندار تقریب میں کوئلہ ، کانکنی اور ریلویز کے وزیر مملکت جناب راؤصاحب پاٹل دانوے نے کیا تھا۔کوئلے کی وزارت کی اے کے اے ایم آئیکونک ہفتہ تقریبات کی کچھ نمایاں جھلکیوں میں پائیدار کانکنی پرکول انڈیا لمٹیڈ اور این ایل سی انڈیا لمٹیڈ کے ذریعہ مختصر فلموں کی نمائش ، کوئلہ اور متعلقہ سیکٹرز پر ماہرین کی تقریریں ، خون کے عطیہ سے متعلق کیمپ وغیرہ شامل ہیں۔